પાટીદાર અનામત આંદોલન સમિતિ દ્વારા પાટીદાર અનામત આંદોલન શહિદયાત્રાનું ઊંઝા ઉમિયાધામથી કાગવડ ખોડલધામ સુધીનું આયોજન કરાયુ છે. તા. 24 જુનથી 28 જુલાઈ 35 દિવસ સુધી ચાલનારી આ યાત્રા તા. 9 જુલાઈને સોમવારે સુરેન્દ્રનગર જિલ્લામાં આવી પહોંચી હતી. જેમાં વઢવાણ, ધ્રાંગધ્રા, હળવદ તાલુકામાં ભવ્ય સ્વાગત કરવામાં આવ્યું હતું. આ યાત્રામાં શહિદોનાં પરિવારને ન્યાય આપો, પાટીદાર અનામત આંદોલન સમયે થયેલા ખોટા કેસ પાછા ખેંચો, દોષિત અધિકારીઓ ઉપર કાર્યવાહી કરો. પાટીદાર સમાજને બંધારણીયા અનામત આપો વગેરે માંગ કરાઈ હતી.